Río de la Pila

Lo río de la Pila u río Palomarejas ye un curso fluvial de la cuenca hidrografica de Millars que tiene lo suyo naixedero baixo l'alto de Chaparroso (una cima de 1.804 m d'altaria en la sierra de Nogueruelas), traviesa los termins municipals de Nogueruelas y de Rubiuelos en sentiu norte-sud, s'estretix y caye en Millars en lo termin municipal de Rubiuelos pero en frent d'un casal de lo termin municipal de Sant Agostín dito La Foz, que ye chunto a la muga con Olba y Rubiuelos. La muga entre Sant Agostín a lo sud y Rubielos-Olba a lo norte aproveita una foz gran protechida como PIC y dita Foces de Millars.

En lo cabalto de la suya cuenca hidrografica, lo río de la Pila y los suyos tributarios traviesan sierras de lo conchunto Chaparral-Nogueruelas pero menos altas y han escarvau foces en puestos como lo barranco d'el Focino y lo entibo de Balagueras, José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 107-109. dimpués traviesa la depresión tectonica de Rubiuelos, encara de la unidat morfoestructural de las "serranías de Gúdar". José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p. 80, pp. 86-87. La erosión producida por los ríos de la Pila y Rubiuelos ha vuidau part de los materials sedimentarios miocenos d'esta fondada gran. Lo cabaixo de la cuenca hidrografica d'este río en contacto con lo río Millars ye una foz gran que perteneixe morfoestructuralment a la depresión de Sarrión, la unidat que desparte las serranías de Gúdar de lo macizo de Chabalambre.

Una part de los reganos tradicionals de Rubiuelos corresponden a la cuenca hidrografica de lo río de la Pila. Lo entibo de Balagueras fue construito en 1957. Jorge Hermosilla Pla (dir.): El regadío tradicional y el patrimonio hidráulico del Alto Mijares turolense. ESTEPA (Estudis del Territori i del Patrimoni), 2011, pp. 97-101.

 Hidronimia 
L'hidronimo río de la Pila s'emplega un poco encara, en bel mapa pa nombrar lo tramo auguas ent'alto de lo entibo de Balagueras. Se fa mención de lo río de la Pila en dos documentos de 1261 y 1266 a on que Chaime I prohibió a lo concello de Teruel que edificás poblacions nuevas en terrenos entre la sierra de Camarena y la sierra de Nogueruelas pa que fuesen pasturas:

En l'actualidat la denominación rambla de Palomarejas u río Palomarejas s'emplega muito. Se puede documentar este hidronimo ya enta los sieglos XVI y XVII.

Palomareja ye una forma sufixada de palomar con -eja, y con lo mesmo orichen que lo sufixo -ella. En aragonés teruelano baixomedieval yera un diminutivo frecuent y no yera despectivo como en castellano postmedieval d'Aragón. Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991. Semanticament se puede interpretar como atros microtoponimos de foces y barrancos con la palabra palomera en l'Alto Aragón, que tienen ripas altas y abrigadas que cobillan palomos. Fernando Biarge López, Aurelio Biarge, José Antonio Cuchi, Enrique Salamero: Cañones y barrancos. Un medio excepcional. Editorial: El Patrimonio Natural Altoaragonés, Uesca, 2005, p 21. Entre lo Rincón d'Ademuz y Lo Cuervo (Comunidat de Teruel), se torna a trobar lo hidronimo rambla de la Palomareja.

Se documenta un río de la Torre d'el Trillo correspondient a un tributario suyo en un texto baixo-medieval que fa referencia a los boalaches de Rubiuelos:

 Referencias 

 Bibliografía 
 Jorge Hermosilla Pla (dir.): El regadío tradicional y el patrimonio hidráulico del Alto Mijares turolense. ESTEPA (Estudis del Territori i del Patrimoni), 2011, pp. 43–148.
 Eduardo Viñuales Cobos (coordinador): Red natural de Aragón. nº 9, Gúdar-Javalambre Prames, 2006.
 José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.
 José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000.

Pila
Pila
Pila